**sorszámú Fővilágosító megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 53 213 02

1.2. Szakképesítés-ráépülés megnevezése: Fővilágosító

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 640 – 960

**2. EGYÉB ADATOK**

* 1. A képzés megkezdésének feltételei:

2.1.1. Iskolai előképzettség: –

2.1.2. Bemeneti kompetenciák: –

2.2. Szakmai előképzettség: 52 213 01 Mozgóképgyártó

2.3. Előírt gyakorlat: –

2.4. Egészségügyi alkalmassági követelmények: –

2.5. Pályaalkalmassági követelmények: szükségesek

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga:–

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépülés sel betölthető munkakör(ök)** |
| 3.1.2. | 3715 | Kiegészítő filmgyártási és színházi foglalkozású | Fővilágosító |
| 3.1.3. | Világosító csoportvezető |
| 3.1.4. | Fahrtmester, krános |
| 3.1.5. | Világosító |

3.2. A szakképesítés-ráépülés munkaterületének rövid leírása:

Adott produkció által igényelt szakmai feladatok kikeresése/kiválogatása az írásos tervezetekből. Logisztikai, technológiai és pénzügyi tervezés; nyilvántartás. A stáb adott munkacsoportjának megszervezése és irányítása – funkciójának és működőképességének ismeretében. Munkavédelmi és biztonsági előírások szigorú betartatása. Feladatok megszervezése, és az elvégzett munkák ellenőrzése. A produkcióban kialakult-éleződő belső és külső konfliktusok felismerése és kezelése. Produkcióbarát kapcsolatépítés és -fenntartás.

A forgatás belső és külső helyszínein a forgatókönyv alapján, illetve a rendező és/vagy operatőr kívánalmai szerint legmegfelelőbb fényviszonyok, megvilágítási hangulat biztosítása. Mindezt a szükséges lámpák és világosítás-kiegészítő eszközökkel, valamint kameramozgató szerkezetekkel. Az expozíció optimális feltételeinek megteremtése úgy, hogy harmonizáljanak a leendő mozgóképi cselekmény dramaturgiai követelményével.

Ismeri a filmnyersanyagok és a digitális adathordozók fényre reagáló tulajdonságait. Tájékozott a világítás mechanikai, elektromos, elektronikai, számítástechnikai és speciális eszközeinek tulajdonságait illetően; kezelni tudja ezeket. Szerves és érdemi kapcsolatban van a szakterületére vonatkozó információforrásokkal.

A szakképesítés-ráépüléssel rendelkező képes:

* felmérni, megteremteni a jelenet(ek) megkívánta bevilágítási atmoszférát
* megítélni az adott elektromos hálózat sajátosságait, meggyőződni az áramellátás folyamatosságáról
* eldönteni, milyen eszközökre lesz szükség, gondoskodni ezek felvételéről s a forgatási helyszínre szállíttatásáról, majd visszaszállíttatásáról
* ideiglenes elektromos hálózat kiépíttetésére
* váratlan meghibásodások helyszíni javít(tat)ására, karbantartásra
* kiválasztani és telepíttetni a lámpákat (kiegészítő elemeikkel) és a kameramozgató eszközöket
* díszítési (bühne-) feladatok szükség szerinti ellát(tat)ására
* kreatív meg-, illetve bevilágítási konstrukciók alkalmazására, az operatőr világosítással, bühnével kapcsolatos kívánságainak realizálására

3.3. Kapcsolódó szakképesítések

|  |  |  |  |
| --- | --- | --- | --- |
|  | A |  B | C |
|  3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | 52 213 01 | Mozgóképgyártó | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése**  |
| 4.3. | 10662-12 | Produkciós munkacsoport vezetése |
| 4.4. | 10663-12 | Fővilágosító tevékenysége |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Egy tetszőleges témájú és műfajú filmben a szükséges adott szakmai munka megtervezése, elvégzése, dokumentálása.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10662-12 | Produkciós munkacsoport vezetése | írásbeli, interaktív |
| 5.2.4. | 10663-12 | Fővilágosító tevékenysége | írásbeli, gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51 %-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: A vizsgafilm megbeszélése

A vizsgafeladat ismertetése: A vizsgabizottság tagjai a vizsga-remek értékelése alapján kritikai észrevételeket fogalmaznak meg, és kérdéseket tesznek fel a vizsgázónak, valamint az értékelésnél a vizsgafilmre adott érdemjegyet annak figyelembe vételével erősítik meg vagy korrigálják, hogy a felvetésekre a vizsgázó milyen felkészültséggel és érzékenységgel reagál

A vizsgafeladat időtartama: 15 perc (felkészülési idő nincs)

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Összetett szakmai helyzet szóbeli kifejtése, megoldása

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 50 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Számítógép |
| 6.3. | Elektromos és digitális alapmérések eszközei |
| 6.4. | Fénymérő |
| 6.5. | Színhőmérséklet-mérő |
| 6.6. | Ideiglenes elektromos hálózatok kiépítéséhez szükséges eszközök |
| 6.7. | Világosítási eszközök (lámpák és kiegészítőik) |
| 6.8. | Kameramozgató eszközök |

**7. EGYEBEK**

7.1. A vizsgabizottságokban való részvételre kijelölt szakmai szervezetek:

Optikai, Akusztikai, Film- és Színháztechnikai Tudományos Egyesület (OPAKFI)

1114 Budapest, Bartók Béla út 15/a.

e-mail: info@opakfi.hu

Tel.: 06 1 783 4781

Magyar Filmművészek Szövetsége

1068 Budapest, Városligeti fasor 38.

Tel.: 06 1 342 4760

E-mail: filmszovetseg@t-online.hu

Magyar Színház Technikai Szövetség

1011 Budapest, Corvin tér 8.

Tel.: 06 1 329 0841

E-mail: szji@t-online.hu